CELEX: 32020D0676
Language: ro
Date: 2020-05-18 00:00:00
Title: Decizia de punere în aplicare (UE) 2020/676 a Comisiei din 18 mai 2020 privind scutirile de la taxa antidumping extinsă asupra anumitor componente pentru biciclete originare din Republica Populară Chineză, în conformitate cu Regulamentul (CE) nr. 88/97 [notificată cu numărul C(2020) 3137]

20.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 158/7
               
            
         DECIZIA DE PUNERE ÎN APLICARE (UE) 2020/676 A COMISIEI
         din 18 mai 2020
         privind scutirile de la taxa antidumping extinsă asupra anumitor componente pentru biciclete originare din Republica Populară Chineză, în conformitate cu Regulamentul (CE) nr. 88/97
         
            
               [notificată cu numărul C(2020) 3137]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 13 alineatul (4),
         având în vedere Regulamentul (CE) nr. 71/97 al Consiliului din 10 ianuarie 1997 de extindere a taxei antidumping definitive instituite prin Regulamentul (CEE) nr. 2474/93 asupra bicicletelor originare din Republica Populară Chineză la importurile de anumite componente pentru biciclete din Republica Populară Chineză și de percepere a taxei extinse aplicate importurilor respective înregistrate în conformitate cu Regulamentul (CE) nr. 703/96 (2), în special articolul 3,
         având în vedere Regulamentul (CE) nr. 88/97 al Comisiei din 20 ianuarie 1997 privind autorizarea scutirii importurilor de anumite componente pentru biciclete originare din Republica Populară Chineză de la extinderea, prin Regulamentul (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului (3), în special articolele 4-7,
         având în vedere Regulamentul de punere în aplicare (UE) 2019/1379 al Comisiei din 28 august 2019 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 (4),
         după informarea statelor membre,
         întrucât:
         
                     (1)
                  
                  
                     Se aplică o taxă antidumping (denumită în continuare „taxa extinsă”) la importurile în Uniune de anumite componente esențiale pentru biciclete originare din Republica Populară Chineză (denumită în continuare „RPC”), ca urmare a extinderii, prin Regulamentul (CE) nr. 71/97, a taxei antidumping instituite asupra importurilor de biciclete originare din RPC.
                  
               
                     (2)
                  
                  
                     În temeiul articolului 3 din Regulamentul (CE) nr. 71/97, Comisia este împuternicită să adopte măsurile necesare pentru a autoriza scutirea importurilor de componente esențiale pentru biciclete care nu eludează taxa antidumping.
                  
               
                     (3)
                  
                  
                     Respectivele măsuri de punere în aplicare sunt prevăzute în Regulamentul (CE) nr. 88/97 care stabilește sistemul specific de scutire.
                  
               
                     (4)
                  
                  
                     Pe această bază, Comisia a scutit de taxa extinsă o serie de asamblori de biciclete.
                  
               
                     (5)
                  
                  
                     În conformitate cu articolul 16 alineatul (2) din Regulamentul (CE) nr. 88/97, Comisia a publicat în Jurnalul Oficial al Uniunii Europene liste succesive cu părțile care beneficiază de scutire (5).
                  
               
                     (6)
                  
                  
                     Cea mai recentă decizie de punere în aplicare a Comisiei, și anume Decizia (UE) 2020/588 a Comisiei (6) privind scutirile în temeiul Regulamentului (CE) nr. 88/97, a fost adoptată la 22 aprilie 2020.
                  
               
                     (7)
                  
                  
                     În sensul prezentei decizii, se aplică definițiile prevăzute la articolul 1 din Regulamentul (CE) nr. 88/97.
                  
               
                     (8)
                  
                  
                     La 19 decembrie 2016, Comisia a primit din partea societății neerlandeze VanMoof B.V. (denumită în continuare „VanMoof”) o cerere de scutire cu informațiile necesare pentru a se stabili dacă această cerere este admisibilă în conformitate cu articolul 4 alineatul (1) din Regulamentul (CE) nr. 88/97.
                  
               
                     (9)
                  
                  
                     În conformitate cu articolul 5 alineatul (1) din Regulamentul (CE) nr. 88/97, până la luarea unei decizii privind caracterul întemeiat al cererii, plata taxei extinse pentru orice importuri de componente esențiale pentru biciclete declarate pentru a fi puse în liberă circulație de către VanMoof a fost suspendată începând cu data primirii de către Comisie a cererii de scutire.
                  
               
                     (10)
                  
                  
                     Societății VanMoof i s-a alocat codul adițional TARIC C202, în vederea identificării importurilor de componente esențiale pentru biciclete declarate pentru a fi puse în liberă circulație și care fac obiectul suspendării plății taxei extinse.
                  
               
                     (11)
                  
                  
                     Ulterior, VanMoof a informat Comisia că, pentru a demonstra conformitatea cu cerințele stabilite la articolul 6 din Regulamentul (CE) nr. 88/97, sistemul său de înregistrare a fost adaptat și îmbunătățit și, prin urmare, a solicitat ca data cererii de scutire să fie modificată din 19 decembrie 2016 în 1 ianuarie 2018.
                  
               
                     (12)
                  
                  
                     Prin urmare, suspendarea plății taxei extinse trebuie să înceteze pentru perioada anterioară datei de 1 ianuarie 2018. Taxa extinsă trebuie să fie percepută de la data primirii cererii de scutire prezentate de VanMoof, adică de la data la care suspendarea a intrat în vigoare, și anume de la 19 decembrie 2016 până la 31 decembrie 2017. În consecință, până la luarea unei decizii privind caracterul întemeiat al cererii de scutire, noua dată de intrare în vigoare a suspendării taxei extinse a fost schimbată în 1 ianuarie 2018.
                  
               
                     (13)
                  
                  
                     Comisia a încheiat examinarea caracterului întemeiat al cererii de scutire prezentate de VanMoof.
                  
               
                     (14)
                  
                  
                     În cursul examinării sale, Comisia a stabilit că valoarea componentelor originare din RPC constituia mai puțin de 60 % din valoarea totală a componentelor destinate tuturor bicicletelor asamblate de VanMoof. Acest lucru a fost valabil și pentru majoritatea bicicletelor asamblate de VanMoof.
                  
               
                     (15)
                  
                  
                     Prin urmare, Comisia a concluzionat că operațiunile de asamblare realizate de VanMoof nu intră sub incidența articolului 13 alineatul (2) din Regulamentul (UE) 2016/1036. Din acest motiv și în conformitate cu articolul 7 alineatul (1) din Regulamentul (CE) nr. 88/97, VanMoof îndeplinește condițiile pentru a beneficia de o scutire de plata taxei extinse.
                  
               
                     (16)
                  
                  
                     În conformitate cu articolul 7 alineatul (2) din Regulamentul (CE) nr. 88/97, scutirile trebuie să intre în vigoare de la data la care a intrat în vigoare suspendarea taxei extinse, și anume de la 1 ianuarie 2018. Prin urmare, datoriile în materie de taxe vamale care decurg din taxa extinsă ale părților care solicită scutirea trebuie să fie considerate drept nule începând cu aceeași dată.
                  
               
                     (17)
                  
                  
                     Comisia a informat VanMoof cu privire la concluziile sale referitoare la caracterul întemeiat al cererii sale de scutire și i-a acordat posibilitatea de a formula observații. Nu s-au primit observații.
                  
               
                     (18)
                  
                  
                     Având în vedere faptul că scutirea se aplică doar părții menționate în mod specific în tabelul de mai jos, partea care beneficiază de scutire trebuie să informeze fără întârziere Comisia (7) cu privire la orice modificări ale acesteia (de exemplu, modificarea denumirii, a formei juridice sau a adresei sau înființarea unei noi entități de asamblare sau a proceselor de producție). În astfel de situații, VanMoof ar trebui să furnizeze toate informațiile relevante, în special privind orice modificare a activităților sale legate de operațiunile de asamblare. După caz, Comisia va actualiza în consecință referințele.
                     
                                 Cod adițional TARIC
                              
                              
                                 Denumire
                              
                              
                                 Adresă
                              
                           
                                 C202
                              
                              
                                 VanMoof B.V.
                              
                              
                                 Mauritskade 55,
                                 NL-1092 AD Amsterdam, Țările de Jos
                              
                           
               ADOPTĂ PREZENTA DECIZIE:
         
            Articolul 1
            Partea menționată în tabelul de la prezentul articol este scutită de la extinderea, prin Regulamentul (CE) nr. 71/97, a taxei antidumping definitive asupra bicicletelor originare din Republica Populară Chineză, instituită prin Regulamentul (CEE) nr. 2474/93 al Consiliului (8) la importurile de anumite componente pentru biciclete din Republica Populară Chineză.
            În conformitate cu articolul 7 alineatul (2) din Regulamentul (CE) nr. 88/97, scutirea intră în vigoare de la data prevăzută în coloana din tabel intitulată „Data intrării în vigoare”.
            Scutirea se aplică numai părții menționate în mod specific în tabelul de la prezentul articol.
            Partea care beneficiază de scutire notifică fără întârziere Comisiei orice modificare adusă denumirii și adresei sale, furnizând toate informațiile relevante, în special privind orice modificare a activităților sale legate de operațiunile de asamblare din punctul de vedere al condițiilor de scutire.
            
               Partea care beneficiază de scutire
            
            
                        Cod adițional TARIC
                     
                     
                        Denumire
                     
                     
                        Adresă
                     
                     
                        Data intrării în vigoare
                     
                  
                        C202
                     
                     
                        VanMoof B.V.
                     
                     
                        Mauritskade 55,
                        NL-1092 AD Amsterdam, Țările de Jos
                     
                     
                        1.1.2018
                     
                  
         
            Articolul 2
            Suspendarea plății taxei antidumping extinse în temeiul articolului 5 din Regulamentul (CE) nr. 88/97 încetează pentru partea menționată în tabelul de la articolul 1.
            Taxa extinsă trebuie să fie percepută de la 19 decembrie 2016 până la 31 decembrie 2017.
         
         
            Articolul 3
            Prezenta decizie se adresează statelor membre și părții menționate la articolul 1 și este publicată în Jurnalul Oficial al Uniunii Europene.
         
         
            Adoptată la Bruxelles, 18 mai 2020.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 176, 30.6.2016, p. 21.
         
            (2)  JO L 16, 18.1.1997, p. 55.
         
            (3)  JO L 17, 21.1.1997, p. 17.
         
            (4)  JO L 225, 29.8.2019, p. 1.
         
            (5)  JO C 45, 13.2.1997, p. 3, JO C 112, 10.4.1997, p. 9, JO C 220, 19.7.1997, p. 6, JO L 193, 22.7.1997, p. 32, JO L 334, 5.12.1997, p. 37, JO C 378, 13.12.1997, p. 2, JO C 217, 11.7.1998, p. 9, JO C 37, 11.2.1999, p. 3, JO C 186, 2.7.1999, p. 6, JO C 216, 28.7.2000, p. 8, JO C 170, 14.6.2001, p. 5, JO C 103, 30.4.2002, p. 2, JO C 35, 14.2.2003, p. 3, JO C 43, 22.2.2003, p. 5, JO C 54, 2.3.2004, p. 2, JO L 343, 19.11.2004, p. 23, JO C 299, 4.12.2004, p. 4, JO L 17, 21.1.2006, p. 16, JO L 313, 14.11.2006, p. 5, JO L 81, 20.3.2008, p. 73, JO C 310, 5.12.2008, p. 19, JO L 19, 23.1.2009, p. 62, JO L 314, 1.12.2009, p. 106, JO L 136, 24.5.2011, p. 99, JO L 343, 23.12.2011, p. 86, JO L 119, 23.4.2014, p. 67, JO L 132, 29.5.2015, p. 32, JO L 331, 17.12.2015, p. 30, JO L 47, 24.2.2017, p. 13, JO L 79, 22.3.2018, p. 31, JO L 171, 26.6.2019, p. 117, JO L 138, 30.4.2020, p. 8.
         
            (6)  Decizia de punere în aplicare (UE) 2020/588 a Comisiei din 22 aprilie 2020 privind scutirile de la taxa antidumping extinsă asupra anumitor componente pentru biciclete originare din Republica Populară Chineză, în conformitate cu Regulamentul (CE) nr. 88/97 (JO L 138, 30.4.2020, p. 8).
         
            (7)  Partea este invitată să utilizeze următoarea adresă de e-mail: TRADE-BICYCLE-PARTS@ec.europa.eu.
         
            (8)  Regulamentul (CEE) nr. 2474/93 al Consiliului (JO L 228, 9.9.1993, p. 1).